**Ministru kabineta noteikumu projekta “Grozījums Ministru kabineta 2014.gada 1.jūlija noteikumos Nr.366 “Augstākā līmeņa domēna “.lv” reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 6.marta sēdes protokollēmuma (prot. Nr.14, 40.§) 3.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījums Ministru kabineta 2014.gada 1.jūlija noteikumos Nr.366 “Augstākā līmeņa domēna “.lv” reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība”” (turpmāk - projekts) izstrādāts, lai izpildītu Ministru kabineta 2018.gada 6.marta sēdes protokollēmuma (prot. Nr.14, 40.§) 3.punktā doto uzdevumu ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula Nr.(ES)2016/679) prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā.2016.gada 27.aprīlī tika pieņemta Regula Nr.(ES)2016/679, kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Ņemot vērā, ka Regula Nr.(ES)2016/679 satur deleģējumu dalībvalstīm veidot normatīvo regulējumu attiecīgajā jomā arī nacionālajā līmenī un satur noteiktus uzdevumus dalībvalstīm sevišķus noteikumus noteikt nacionālajos normatīvajos aktos, izpildot Regulas Nr.(ES)2016/679 prasības, 2018.gada 21.jūnijā ir pieņemts Fizisko personu datu apstrādes likums, kas stājās spēkā 2018.gada 5.jūlijā. Projekts izstrādāts, lai nodrošinātu Ministru kabineta 2014.gada 1.jūlija noteikumu Nr.366 “Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība” (turpmāk – noteikumi Nr.366) atbilstību Fizisko personu datu apstrādes likuma un Regulas Nr.(ES)2016/679 prasībām.Noteikumu Nr.366 8.3.pakšpunkts paredz, ka augstākā līmeņa domēna ".lv" reģistra un elektroniskās numurēšanas sistēmas uzturētājs reģistrē domēna vārdus, nodrošinot informācijas pieejamību par atsevišķi pieprasīta domēna vārda reģistrācijas statusu un kontaktinformāciju, noteikumiem un procedūrām tiešsaistē reģistra uzturētāja mājaslapā. Fiziskas personas kontaktinformācijas publicēšana tiešsaistē ir uzskatāma par fiziskas personas datu izpaušanu, kas ir pretrunā Fizisko personu datu apstrādes likuma un Regulas Nr.(ES)2016/679 prasībām. Projekts paredz, ka publiski kontaktinformācija turpmāk ir pieejama tikai par juridiskajām personām vai valsts vai pašvaldību institūcijām. Vienlaikus noteikumu Nr.366 8.3.apakšpunktā ir iekļauta norāde, ka informācija ir pieejama tikai par otrā līmeņa domēna vārdiem (piemēram, nic.lv), nevis trešā un zemāka līmeņa domēna vārdiem (piemēram, sam.gov.lv). Par trešā un zemākā līmeņa domēna vārdiem informācija pieejama pie attiecīgā otrā līmeņa domēna vārda turētāja.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Latvijas Universitātes Matemātikas un informātikas institūts (LU MII). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrija informēja sabiedrību par projekta izstrādi, 2019.gada 8.martā ievietojot Satiksmes ministrijas tīmekļa vietnes sadaļā „Sabiedrības līdzdalība” paziņojumu par līdzdalības procesu un nodrošinot iespēju ieinteresētajām pusēm izteikt komentārus un priekšlikumus. |
| 2. | Sabiedrības līdzdalība projekta izstrādē | Sabiedrības līdzdalības laikā komentāri par projektu netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Universitātes Matemātikas un informātikas institūts (LU MII). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretāra p.i. Dž.Innusa